CONSILIUL LOCAL AL MUNICIPIULUI CRAIOVA

 HOTĂRÂREA NR.253
  Consiliul Local al Municipiului Craiova, întrunit în şedinţa ordinară din data de 30.10.2008;

  Având în vedere raportul nr.143584/2008 al Direcţiei Economico - Financiare prin care se propune modificarea contractului de asociere nr.9/2000, încheiat între Consiliul Local al Municipiului Craiova şi SC „ITINERIS MEDIA” S.R.L. şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;  

  În temeiul art.36, alin.2, lit. e coroborat cu alin.7, lit. a şi art.45, alin. 3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă modificarea contractului de asociere nr.9/2000, încheiat între Consiliul Local al Municipiului Craiova şi SC „ITINERIS MEDIA” S.R.L, având ca obiect exploatarea în comun a unor mijloace de publicitate şi reclamă amplasate pe domeniul public şi privat  al municipiului Craiova, în sensul suplimentării acestora cu un număr de 21 poziţii, prevăzute în anexa care face parte integrantă din prezenta hotărâre.

Art.2.  Se împuterniceşte Primarul Municipiului Craiova să semneze actul adiţional de modificare a contractului de asociere nr. 9/2000.

Art.3.  Pe data adoptării prezentei hotărâri, se modifică în mod corespunzător Hotărârea Consiliului Local al Municipiului Craiova nr.  36/2000. 

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico - Financiară şi SC „ITINERIS MEDIA” S.R.L . vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	      CONTRASEMNEAZĂ,

	
	                SECRETAR,

	Alexandru GÎDĂR
	Nicoleta MIULESCU

